จังหวัดแม่ฮ่องสอน ตั้งศูนย์บริการเบ็ดเสร็จ (One Stop Service : OOS) เพื่อให้บริการแรงงานต่างด้าว แล
จังหวัดแม่ฮ่องสอน จัดตั้งศูนย์บริการเบ็ดเสร็จ (One Stop Service : OOS) เพื่อให้บริการแรงงานต่างด้าว แล้วเสร็จในจุดเดียว
จังหวัดแม่ฮ่องสอนมีแรงงานต่างด้าวจำนวน 3,089 คนเป็นแรงงานชาวเมียนมา 3,084 คนชาวกัมพูชา 2 คนชาวลาว 3 คน พิสูจน์สัญชาติแล้ว 2,468 คนยังไม่ได้พิสูจน์สัญชาติ 621 คน จากคณะรัฐมนตรีเมื่อวันที่ 16 มกราคม 2561 ผ่อนผันให้แรงงานต่างด้าวสามารถอยู่ต่อในราชอาณาจักรและขออนุญาตทำงาน ทั้งผู้ถือบัตรสีชมพู และกลุ่มใหม่ซึ่งผ่านการคัดกรองไปเมื่อปีที่แล้ว โดยทุกคนต้องมารายงานตัวที่ศูนย์บริการเบ็ดเสร็จภายในวันที่ 31 มีนาคม 2561 ศูนย์บริการเบ็ดเสร็จจังหวัดแม่ฮ่องสอน ตั้งอยู่บริเวณหลังหอประชุมอำเภอเมือง แม่ฮ่องสอน มีหน่วยงานต่างๆประกอบด้วยสำนักงานจัดหางาน ปกครองจังหวัด สำนักงานตรวจคนเข้าเมือง สำนักงานสาธารณสุข สำนักงานประกันสังคม และสำนักงานสวัสดิการและคุ้มครองแรงงานให้บริการจัดทำทะเบียนประวัติ ตรวจลงตราวีซ่า (Visa) ตรวจสุขภาพ/ประกันสุขภาพ และขอใบอนุญาตทำงาน โดยให้บริการไปจนถึงวันที่ 31 มีนาคม 2561 ไม่เว้นวันหยุดราชการ และเตรียมออกหน่วยบริการเคลื่อนที่ ศูนย์บริการเบ็ดเสร็จ ในพื้นที่ดำเนินการ อำเภอปายและอำเภอปางมะผ้า ครั้งที่ 1 วันที่ 19-23 กุมภาพันธ์ ครั้งที่ 2 วันที่ 12-16 มีนาคม ที่ หอประชุมที่ว่าการอำเภอปาย และในพื้นที่ดำเนินการ อำเภอแม่ลาน้อย อำเภอสบเมยและอำเภอแม่สะเรียง ครั้งที่ 1 ระหว่างวันที่ 28 กุมภาพันธ์ – 2 มีนาคม ครั้งที่ 2 วันที่ 21-23 มีนาคม 2561 ที่หอประชุมที่ว่าการอำเภอแม่สะเรียง จึงขอให้แรงงานต่างด้าวทั้ง 2 กลุ่มมารายงานตัวเพื่อดำเนินการปรับปรุง/จัดทำทะเบียนประวัติ ตรวจลงวีซ่า (Visa) ตรวจสุขภาพ/ประกันสุขภาพ และขอรับใบอนุญาตทำงาน ตามวัน เวลา สถานที่ดังกล่าว/